**Ministru kabineta noteikumu projekta „Eiropas Savienības atbalsta lauksaimniecības produktu informācijas un veicināšanas programmām administrēšanas un uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības (turpmāk – ES) atbalsta piešķiršanas, administrēšanas un uzraudzības kārtību informatīvajiem un veicināšanas pasākumiem (turpmāk – pasākumi) attiecībā uz lauksaimniecības produktiem nosaka Ministru kabineta 2006. gada 31. oktobra noteikumi Nr. 894 „Kārtība, kādā piešķir, administrē un uzrauga Eiropas Savienības un valsts atbalstu informatīvajiem un veicināšanas pasākumiem attiecībā uz lauksaimniecības produktiem” (turpmāk – noteikumi Nr.894).Tā kā līdz ar lauksaimniecības produktu veicināšanas politikas reformas īstenošanu ir stājušās spēkā jaunās regulas – Eiropas Parlamenta un Padomes 2014. gada 22. oktobra Regula (ES) Nr.1144/2014, par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs, un ar kuru atceļ Padomes Regulu (EK) Nr. 3/2008 (turpmāk – regula Nr.1144/2014), Komisijas 2015. gada 23. aprīļa Deleģētā regula (ES) 2015/1829, ar ko papildina Eiropas Parlamenta un Padomes Regulu (ES) Nr. 1144/2014 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs, (turpmāk – regula Nr. 2015/1829) un Komisijas 2015. gada 7. oktobra Īstenošanas regula (ES) Nr. 2015/1831, kurā noteikts, kā piemērojama Eiropas Parlamenta un Padomes Regula (ES) Nr. 1144/2014 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs (turpmāk – regula Nr. 2015/1831), ir nepieciešams izstrādāt jaunu nacionālo regulējumu pasākumu programmu administrēšanai.Noteikumu projekts nosaka kārtību, kādā tiks administrēts un uzraudzīts ES atbalsts informācijas un veicināšanas vienas dalībvalsts programmām attiecībā uz lauksaimniecības produktiem, nosakot atbildīgās iestādes un to kompetenci, kā arī citus ar iepriekš minēto regulu izpildi saistītus nosacījumus. Noteikumu projekta regulējums attiecas uz programmām, kuras iesniedz Latvijas organizācijas un īsteno Latvijā vai citās valstīs.Izstrādājot jaunu nacionālo regulējumu, ņemtas vērā šādas galvenās izmaiņas ES lauksaimniecības produktu veicināšanas politikā:* Eiropas Komisija pilnībā pārņem informatīvo un veicināšanas pasākumu programmu (turpmāk – programma) vērtēšanas un atlases funkcijas, ko līdz šim daļēji pildīja arī dalībvalstis;
* programmas turpmāk finansēs Eiropas Komisija un programmas iesniedzējorganizācijas, dalībvalstīm finansēšanā vairs nepiedaloties;
* vienas valsts programmu administrēšanu un uzraudzību turpmāk arī veiks dalībvalstis sadarbībā ar Eiropas Komisiju. Daudzvalstu programmu administrēšana un uzraudzība būs tikai Eiropas Komisijas pārziņā. Līdz šim gan vienas valsts, gan daudzvalstu programmu administrēšanu un uzraudzību veica dalībvalstis sadarbībā ar Eiropas Komisiju

Jaunā ES lauksaimniecības produktu veicināšanas politika neattiecas uz iepriekšējo periodu veicināšanas programmām, jo saskaņā ar regulas 1144/2014 29. pantu šī regula neattiecas uz programmām, par kurām Eiropas Komisija pieņēmusi finansēšanas lēmumu pirms 2015. gada 1. decembra, un tās ir jāturpina īstenot atbilstoši regulai Nr.3/2008. Tas nozīmē, ka programmām, par kurām Eiropas Komisija pieņēmusi finansēšanas lēmumu pirms 2015. gada 1. decembra, jāpiemēro arī uz regulu Nr.3/2008 balstītie normatīvie akti, tostarp Ministru kabineta 2006. gada 31. oktobra noteikumi Nr.894 "Kārtība, kādā piešķir, administrē un uzrauga Eiropas Savienības un valsts atbalstu informatīvajiem un veicināšanas pasākumiem attiecībā uz lauksaimniecības produktiem”.Lai, administrējot un uzraugot programmas, nodrošinātu efektīvu programmas iesniedzēja un pasākumu izpildītāja grāmatvedības pārbaudi, ir nepieciešama atbildīgās iestādes Lauku atbalsta dienesta (turpmāk – LAD) sadarbība ar Valsts ieņēmumu dienestu.Dienests, veicot programmas īstenošanas tehnisko pārbaudi citās valstīs, ja nepieciešams, sadarbojas ar Latvijas Investīciju un attīstības aģentūras ārējo ekonomisko pārstāvniecību attiecīgajā valstī Latvijas Investīciju un attīstības aģentūras esošā budžeta ietvaros, Valsts pārvaldes iekārtas likuma noteiktajā kārtībā noslēdzot sadarbības vienošanos un informējot par programmas aktivitātēm.Dienests, veicot programmas īstenošanas tehnisko pārbaudi trešajās valstīs, ja nepieciešams, sadarbojas ar Latvijas Republikas diplomātisko un konsulāro pārstāvniecību attiecīgajā valstī atbilstoši Valsts pārvaldes iekārtas likumā noteiktajai kārtībai. |
| 3. | Projekta izstrādē iesaistītās institūcijas | Zemkopības ministrija un LAD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Programmu iesniedzējas organizācijas – biedrības, nodibinājumi, lauksaimniecības pakalpojumu kooperatīvās sabiedrības, ražotāju grupas vai ražotāju organizācijas un citas organizācijas, kuru vienas valsts programmas tiks apstiprinātas Eiropas Komisijā. |
| 2. | Tiesiskā regulējuma ietekme uz tautsaimniecību un administratīvo slogu | Līdz ar noteikumu projekta pieņemšanu tiks administrēts un uzraudzīts ES atbalsts programmas iesniedzēju organizāciju izstrādātām vienas valsts programmām, kuru atbilstību atbalsta saņemšanas nosacījumiem iepriekš būs pārbaudījusi un apstiprinājusi Eiropas Komisija.ES lauksaimniecības produktu veicināšanas programmām pieejamais kopējais finansējums katram gadam tiks noteikts gada darba programmās, kuras izstrādā Eiropas Komisija sadarbībā ar dalībvalstīm.Ja atbalsts tiks izmantots veiksmīgi, paredzama Latvijas un Eiropas Savienības izcelsmes lauksaimniecības produktu noieta palielināšanās iekšējā un trešo valstu tirgos. |
| 3. | Administratīvo izmaksu monetārs novērtējums | Nav paredzams, ka administratīvās izmaksas pārsniegs EUR 2000. |
| 4. | Cita informācija | Nav. |

Anotācijas III un IV sadaļa – projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | • Eiropas Parlamenta un Padomes Regula Nr. 2014/1144 (2014. gada 22. oktobris) par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs, un ar kuru atceļ Padomes Regulu (EK) Nr. 3/2008;• Komisijas Deleģētā regula Nr. 2015/1829 (2015. gada 23. aprīlis), ar ko papildina Eiropas Parlamenta un Padomes Regulu (ES) Nr. 2014/1144 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs;• Komisijas Īstenošanas regula Nr. 2015/1831 (2015. gada 7. oktobris), kurā noteikts, kā piemērojama Eiropas Parlamenta un Padomes Regula (ES) Nr. 2014/1144 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | • Eiropas Parlamenta un Padomes Regula Nr. 2014/1144 (2014. gada 22. oktobris) par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs, un ar kuru atceļ Padomes Regulu (EK) Nr. 3/2008;• Komisijas Deleģētā regula Nr. 2015/1829 (2015. gada 23. aprīlis), ar ko papildina Eiropas Parlamenta un Padomes Regulu (ES) Nr. 2014/1144 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs;• Komisijas Īstenošanas regula Nr. 2015/1831 (2015. gada 7. oktobris), kurā noteikts, kā piemērojama Eiropas Parlamenta un Padomes Regula (ES) Nr. 2014/1144 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs. |
| A | B | C | D |
| Attiecīgā ES tiesību aktapanta numurs (uzskaitotkatru tiesību akta vienību –pantu, daļu, punktu,apakšpunktu) | Projekta vienība, kas pārņemvai ievieš katru šīs tabulasA ailē minēto ES tiesību aktavienību, vai tiesību akts, kurattiecīgā ES tiesību aktavienība pārņemta vai ieviesta | Informācija par to, vai šīs tabulasA ailē minētās ES tiesību aktavienības tiek pārņemtas vai ieviestaspilnībā vai daļēji.Ja attiecīgā ES tiesību akta vienībatiek pārņemta vai ieviesta daļēji,sniedz attiecīgu skaidrojumu, kā arīprecīzi norāda, kad un kādā veidāES tiesību akta vienība tiks pārņemtavai ieviesta pilnībā.Norāda institūciju, kas ir atbildīga paršo saistību izpildi pilnībā | Informācija par to, vai šīstabulas B ailē minētās projektavienības paredz stingrākasprasības nekā šīs tabulas Aailē minētās ES tiesību aktavienības.Ja projekts satur stingrākasprasības nekā attiecīgais EStiesību akts, norādapamatojumu un samērīgumu.Norāda iespējamās alternatīvas(t.sk. alternatīvas, kasneparedz tiesiskā regulējumaizstrādi) – kādos gadījumosbūtu iespējams izvairīties nostingrāku prasību noteikšanas,nekā paredzēts attiecīgajos EStiesību aktos |
| Regulas Nr. 2015/1831 9. pants | 3.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1831 10. panta 2.punkts | 6.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1829 2. pants, Regulas Nr.1144/2015 13. panta 2.punkts, Regulas Nr. 2015/1831 11. pants | 7.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1831 18. pants | 8.1. apakšpunkts  | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1831 10. panta 3.punkts | 8.2. apakšpunkts  | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1831 20. pants un 21. pants | 9. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1829 3. panta 2. punkts | 12. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 2015/1831 12. panta 1. punkts | 14. punkts | Ieviests pilnībā. | Neparedz stingrākas prasības kā ES tiesību normas. |
|  |  |  |  |
| Kā ir izmantota ES tiesību aktā paredzētā rīcības brīvība, dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

Anotācijas V sadaļas 2.tabula -  projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts saskaņots ar biedrībām “Lauksaimniecības organizāciju sadarbības padome” un “Latvijas pārtikas uzņēmumu federācija”. |
| 2. | Sabiedrības līdzdalība projekta izstrādē | Projekts publicēts Zemkopības ministrijas tīmekļa vietnē. Ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Komentāri, iebildumi vai priekšlikumi par noteikumu projektu pagaidām nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, LAD, Valsts ieņēmumu dienests, Veselības inspekcija un Latvijas Investīciju un attīstības aģentūras ārējās ekonomiskās pārstāvniecības  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Zemkopības ministrs J.Dūklavs

21.04.2016. 9:34

1575

Kampenuss

67027202, Normunds.Kampenuss@zm.gov.lv